Vanbračna putovanja
<s>Vanbračna putovanja je jugoslavenski igrani film snimljen 1988. godine u režiji i po scenariju Ratka Orozovića.</s><s>Muziku su radila braća Vranešević, Predrag i Mladen, a naslovnu numeru otpevala je Vita Mavrič.</s><s>Film, koji je po žanru mješavina komedije i ljubavne drame je sniman na lokacijama u Sarajevu i Beogradu.</s>

<s>Radnja</s>

<s>Tugomir Princip (Vicko Ruić) je mladić koji radi kao asistent na Filozofskom fakultetu u Sarajevu.</s><s>Opterećen je intelektualnim i seksualnim problemima i zaljubljen je u svoju devojku Anabelu (Branka Pujić).</s><s>Tugomir nikako da završi doktorsku tezu, a sa svojim pretpostavljenim, profesorom Gerasimom (Velimir Bata Živojinović) nije u dobrim odnosima, pa ga Gerasim prijavljuje vojnom odseku.</s><s>Kad Tugomir dobije poziv za odsluženje vojnog roka, njegov prijatelj zvani Đetić se ponudi da pripazi na Anabelu.</s><s>On odlazi u Beograd u vojsku i tamo upoznaje novu ljubav, Senku (Olja Bećković) ali saznaje da ona ima muža koji je homoseksualac koji voli da deli sa njom partnere.</s><s>Kada dobije nagradni vikend odlučuje da se vrati kući i da ga provede sa Anabelom.</s><s>U Sarajevu saznaje da je njegova devojka sa njegovim drugom Đetićem u vezi i da su zajedno otišli na Zlatibor.</s><s>U želji da se što pre vrati natrag u kasarnu, na putu doživi saobraćajnu nesreću zbog koje završi u bolnici.</s><s>Zbog povrede glave ostaje na lečenju u Neuropsihijatrijskoj bolnici gde upoznaje drugu stranu života.</s><s>Kontra intelektualni dril dovodi ga skoro do ludila, pa dobija skraćenje vojnog roka.</s><s>Završava doktorsku tezu, vraća se na posao na fakultet i tamo zatiče razvrat između nekih profesora i studentkinja.</s><s>Jedna od njih, studentkinja Marija Spasić na nagovor profesora Faruka (Radoš Bajić) nabacuje se profesoru Gerasimu Miletiću da bi položila ispit, ali bezuspešno, te je on obara na ispitu.</s><s>Da bi mu se osvetila ulazi u vezu sa Tugomirom, a dekanu fakulteta saopštava da je trudna sa Gerasimom.</s><s>Međutim, Gerasim na lekarskom pregledu saznaje da je sterilan i da ne može imati decu, pa počinje da sumnja u svoju ženu Melaniju (Špela Rozin) sa kojom ima dvoje dece.</s><s>Studetkinja Marija otrkiva da je sve izmislila, Tugomir je zaprosi ali ga ona na venčanju ostavlja zbog pravog oca njenog deteta.</s>

<s>Uloge</s>

<s>Nastavci
Tri godine kasnije, 1991. u Sarajevu i na planini Igman snimljen je nastavak nazvan Bračna putovanja u kojem su svoje uloge ponovili glumci iz prvog nastavka.</s>

<s>Spoljašnje veze</s>

<s>Uvodna špica filma</s>

<s>Jugoslavenski filmovi
Dramski filmovi
Filmske komedije</s>

